OPĆINA PUNAT

Uvjeti i mjerila za provedbu prikupljanja ponuda za sklapanje ugovora o povjeravanju poslova opskrbe električnom energijom za rasvjetljavanje javnih površina, javnih cesta koje prolaze kroz naselje i nerazvrstanih cesta na području Općine Punat

Punat, prosinac 2017. godine

SADRŽAJ:

1. Uvjeti i mjerila
	* Obrazac 1: Obrazac ponude
	* Obrazac 2: Izjava o prihvaćanju načina i uvjeta plaćanja

 PRILOG: Ponudbeni troškovnik

UVJETI I MJERILA

ZA PROVEDBU PRIKUPLJANJA PONUDA ZA SKLAPANJE

UGOVORA O POVJERAVANJU POSLOVA

OPSKRBE ELEKTRIČNOM ENERGIJOM ZA RASVJETLJAVANJE JAVNIH POVRŠINA, JAVNIH CESTA KOJE PROLAZE KROZ NASELJE I NERAZVRSTANIH CESTA NA PODRUČJU OPĆINE PUNAT

A) OPĆI PODACI

 Uvjetima i mjerilima za provedbu prikupljanja ponuda utvrđuju se obvezne upute ponuditeljima za izradu pisane ponude za pružanje usluga opskrbe električnom energijom za rasvjetljavanje javnih površina, javnih cesta koje prolaze kroz naselje i nerazvrstanih cesta na području Općine Punat.

 Sve ponude moraju biti ispisane čitko, u potpunosti te sadržavati sve priloge, potvrde i dokaze tražene u uvjetima i mjerilima za provedbu prikupljanja ponuda.

B) NARUČITELJ:

 Naručitelj je OPĆINA PUNAT, Novi put 2, 51521 Punat, OIB: 59398328383

 Telefon: 051/855-689; Telefax: 051/854-840; e-mail: daniel.strcic@punat.hr

 Kontakt osoba: Daniel Strčić

C) PREDMET :

 Obavljanje poslova opskrbe električnom energijom za javnu rasvjetu na području Općine Punat, u procijenjenoj količini od 319.855 kWh godišnje.

D) PONUDITELJ:

 Ponuditelj može biti pravna ili fizička osoba registrirana u Republici Hrvatskoj, osposobljena za obavljanje predmetne usluge – opskrbe električnom energijom.

 Sukladno članku 12. Odluke o komunalnim djelatnostima („Službene novine Primorsko goranske županije“, broj 25/17), a radi dokaza sposobnosti, ponuditelj je dužan dostaviti (u izvorniku, ovjerenoj ili neovjerenoj preslici, a gospodarski subjekt čija ponuda bude odabrana dužan je na zahtjev naručitelja, dostaviti izvornike ili ovjerene preslike dokaza, ako je u ponudi priložio neovjerene preslike) sljedeće:

1. Izvod iz sudskog, trgovačkog ili obrtnog registra (ne stariji od 6 mjeseci do dana objave poziva).
2. Potvrdu Porezne uprave o stanju duga – ponuditelj mora dokazati da je ispunio obvezu plaćanja svih dospjelih poreznih obveza i obveza za mirovinsko i zdravstveno osiguranje (ne starija od 30 dana do dana objave poziva).
3. Ponuditelj mora dokazati da je kadrovski i tehnički opremljen za obavljanje posla za koji se provodi postupak prikupljanja ponuda – ponuditelj mora dostaviti minimalno 2 reference o dosadašnjim obavljenim poslovima.
4. Ponuditelj mora dokazati da ovlaštena osoba za zastupanje nije pravomoćno osuđena te da se protiv nje ne vodi kazneni postupak zbog gospodarskog kriminala (izjava da direktor odnosno odgovorne osobe nisu pravomoćno osuđene ili da se protiv njih ne vodi kazneni postupak za gospodarska kaznena djela prema gospodarskom kriminalitetu u Kaznenom zakonu – odgovorna osoba ponuditelja izjavu daje za sebe i pravnu osobu - ne starija od 30 dana do dana objave poziva.
5. Izjavu o prihvaćanju svih uvjeta i načina plaćanja - OBRAZAC 2.

E) NAČIN I UVJETI PLAĆANJA

 Nakon sklopljenog ugovora, plaćanje će se izvršavati za uredno izvršene usluge po ispostavljenim računima u roku od 30 dana. Predujam je isključen, kao i traženje sredstava osiguranja plaćanja od strane gospodarskog subjekta. U slučaju zakašnjele uplate odabrani ponuditelj ima pravo korisniku obračunati zakonsku zateznu kamatu, ali ne i trošak slanja opomene

F) JAMSTVO

Odabrani ponuditelj obvezan je u roku od 8 dana od dana potpisivanja ugovora dostaviti Naručitelju jamstvo za uredno izvršenje ugovora u obliku bjanko zadužnice u visini od 10% (deset posto) od ukupne vrijednosti ugovora (bez PDV-a ).

Jamstvo će biti naplaćeno u slučaju povrede ugovornih obveza od strane ponuditelja.

Ako jamstvo za uredno izvršenje ugovora ne bude naplaćeno, Naručitelj će ga vratiti odabranom ponuditelju nakon datuma završetka važenja Ugovora.

G) VALJANOST PONUDE

 Rok valjanosti ponude mora biti najmanje 60 dana od dana otvaranja ponude.

H) ROK ZAVRŠETKA OBAVLJANJA POSLOVA

 Obavljanje poslova opskrbe električnom energijom za javnu rasvjetu na području Općine Punat započinje danom potpisivanja ugovora, a završava 31. prosinca 2021. godine.

I) KRITERIJ ODABIRA

 Najniža cijena ponude sposobnog ponuditelja. Sposoban ponuditelj je ponuditelj koji je dostavio sve tražene dokaze sposobnosti i priloge, odnosno koji je ispunio sve tražene uvjete iz ove dokumentacije.

J) DOSTAVA PONUDA

 1. Krajnji rok za dostavu ponuda je **8. prosinca 2017. godine do 12:00 sati (**bez obzira na način dostave i vrijeme slanja).

 2. Adresa/mjesto za dostavu ponuda: Općina Punat, Novi put 2, 51521 Punat.

 Ponudu treba dostaviti preporučenom pošiljkom ili osobno u pisanom obliku u zatvorenoj omotnici na adresu:

**Općina Punat, Novi put 2, 51521 Punat**

s naznakom:

**PONUDA - „OPSKRBE ELEKTRIČNOM ENERGIJOM - JAVNA RASVJETA„**

**– NE OTVARAJ,**

K) OTVARANJE PONUDA

 1. Datum i vrijeme otvaranja ponuda je **8. prosinca** 2**017. godine, u 12:00 sati.** Adresa/mjesto za otvaranje ponuda: Općina Punat, Novi put 2, 51521 Punat.

 2. Otvaranje ponuda je javno i izvršiti će se uz prisustvo Stručnog povjerenstva za pripremu i provedbu javnog prikupljanja ponuda za dodjelu poslova opskrbe električnom energijom za javnu rasvjetu na području Općine Punat te ovlaštenih predstavnika ponuditelja koji su na javno otvaranje dužni dostaviti pisano ovlaštenje.

 3. Ponude će se otvarati prema redoslijedu zaprimanja na Urudžbeni Općine Punat (iste će se označiti rednim brojevima sukladno redoslijedu zaprimanja).

 4. Ponuda pristigla nakon isteka roka za dostavu ponuda neće se otvarati te će se kao zakašnjela ponuda vratiti ponuditelju koji ju je dostavio.

 5. Utvrditi će se da li je ponuda potpisana te od koliko dijelova se ponuda sastoji.

 6. Općina Punat će o postupku otvaranja ponuda sačiniti Zapisnik o otvaranju ponuda.

L) PRAVO ODBIJANJA PONUDA

 Općina Punat zadržava pravo poništiti postupak bez ikakvih posljedica i obveza prema ponuditeljima.

M) NAČIN PRIOPĆAVANJA ODABIRA

 Ponuditelji će o odabiru najpovoljnije ponude biti pismeno obaviješteni najkasnije u roku od 30 dana od dana donošenja Odluke o odabiru ponuditelja.

 Predsjednik Stručnog

 povjerenstva:

 \_\_\_\_\_\_\_\_\_\_\_\_\_\_\_\_\_\_\_\_

 Nataša Kleković, dipl. iur.

**OBRAZAC 1:**

# OBRAZAC PONUDE

# OBRAZAC PONUDE:

Naziv ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa ponuditelja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Datum ponude:\_\_\_\_\_\_\_

OIB ponuditelja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# Za naručitelja:

Općina Punat, Novi put 2, 51521 Punat

Telefon: 051/854-140

Telefaks: 051/854-840

### Internetska adresa: [www.punat.hr](http://www.punat.hr)

Nudimo obavljanje poslova opskrbe električnom energijom za rasvjetljavanje javnih površina, javnih cesta koje prolaze kroz naselje i nerazvrstanih cesta na području Općine Punat, u skladu s Uvjetima i mjerilima za provedbu prikupljanja ponuda za sklapanje ugovora o povjeravanju poslova opskrbe električnom energijom za javnu rasvjetu na području Općine Punat, u **godišnjem** iznosu od:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(iznos brojkama) kuna (bez PDV-a)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(porez na dodanu vrijednost–iznos brojkama) kn

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ukupan iznos ponude s PDV-om – iznos brojkama) kuna

Ako se naša ponuda prihvati, prihvaćamo sve uvjete iz navedenih Uvjeta i mjerila.

Rok valjanosti ponude: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime ovlaštene osobe ponuditelja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis ovlaštene osobe ponuditelja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Pečat ponuditelja:

# OBRAZAC 2:

 IZJAVA O PRIHVAĆANJU NAČINA I UVJETA

 PLAĆANJA

# IZJAVA O PRIHVAĆANJU NAČINA I UVJETA PLAĆANJA

Naziv ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_

OIB ponuditelja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Datum:\_\_\_\_\_\_\_\_\_\_\_\_\_

Izjavljujemo da, kao ponuditelj na ovom javnom prikupljanju ponuda za obavljanje poslova opskrbe električnom energijom za rasvjetljavanje javnih površina, javnih cesta koje prolaze kroz naselje i nerazvrstanih cesta na području Općine Punat, prihvaćamo plaćanje bez predujma/avansa, gotovinski, kompenzacijom ili cesijom po obavljenim poslovima, i to prema ispostavljenoj fakturi u roku 30 dana.

Ime i prezime ovlaštene osobe ponuditelja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis ovlaštene osobe ponuditelja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pečat ponuditelja: